Source: http://users.otenet.gr/~makine/domes.htm
Timestamp: 2017-11-24 12:56:43+00:00
Document Index: 32520450

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΚΑΤΑΓΡΑΦΗ ΤΩΝ ΓΡΑΦΕΙΩΝ ΕΝΗΜΕΡΩΣΗΣ ΑΝΕΡΓΩΝ ΣΤΗ ΘΕΣΣΑΛΟΝΙΚΗ:
ΠΟΙΑ ΕΙΝΑΙ ΚΑΙ ΤΙ ΥΠΗΡΕΣΙΕΣ ΠΑΡΕΧΟΥΝ
Η ΑΠΟΤΕΛΕΣΜΑΤΙΚΟΤΗΤΑ ΤΩΝ ΓΡΑΦΕΙΩΝ ΕΝΗΜΕΡΩΣΗΣ ΣΤΗΝ ΚΑΤΑΠΟΛΕΜΙΣΗ ΤΗΣ ΑΝΕΡΓΙΑΣ
H ανάλυση που παρουσιάζεται εδώ, αποτελεί απόσπασμα από σχετική μελέτη του Υπουργείου Ανάπτυξης, Γενική Γραμματεία Βιομηχανίας με τίτλο: "ΜΕΛΕΤΗ ΠΡΟΣΑΝΑΤΟΛΙΣΜΟΥ ΤΩΝ ΠΑΡΕΜΒΑΣΕΩΝ ΣΕ ΣΧΕΣΗ ΜΕ ΤΗΝ ΑΠΑΣΧΟΛΗΣΗ ΣΤΟΝ ΤΟΜΕΑ ΤΗΣ ΜΕΤΑΠΟΙΗΣΗΣ ΚΑΙ ΤΩΝ ΥΠΗΡΕΣΙΩΝ ΣΤΟ ΝΟΜΟ ΘΕΣΣΑΛΟΝΙΚΗΣ" ΦΑΣΗ Δ: Διερεύνηση της χρήσης και αξιοποίησης των δομών στήριξης της εύρεσης απασχόλησης στους υπό εξέταση τομείς οικονομικής δραστηριότητας.
Στο εταιρικό σχήμα της μελέτης εκτός του ΜΑΚ.ΙΝ.Ε., συμμετέχουν οι παρακάτω: Πανεπιστήμιο Μακεδονίας, Ευρωσύμβουλοι Α.Ε., Σύνδεσμος Βιομηχάνων Βορείου Ελλάδος, Ινστιτούτο Εργασίας Γ.Σ.Ε.Ε., ΔΗΜΙΟΥΡΓΙΚΗ Ο.Ε. και ACTION A.E. Από το εταιρικό σχήμα μία από τις ευθύνες που είχε ΜΑΚ.ΙΝ.Ε. ήταν η "ΔΙΕΡΕΥΝΗΣΗ ΤΗΣ ΧΡΗΣΗΣ ΚΑΙ ΑΞΙΟΠΟΙΗΣΗΣ ΤΩΝ ΔΟΜΩΝ ΣΤΗΡΙΞΗΣ ΤΗΣ ΕΥΡΕΣΗΣ ΑΠΑΣΧΟΛΗΣΗΣ ΣΤΟΝ ΤΟ ΣΤΟ ΝΟΜΟ ΘΕΣΣΑΛΟΝΙΚΗΣ". Ο Ερευνητής που διεξήγαγε τη διερεύνηση ήταν ο Οικονομολόγος Θόδωρος Κουτρούκης ΒΑΣΙΚΑ ΣΥΜΠΕΡΑΣΜΑΤΑ ΤΗΣ ΚΑΤΑΣΤΑΣΗΣ
Τα βασικά συμπεράσματα της κατάστασης, σύμφωνα με την έρευνα που πραγματοποίησε το ΜΑΚΙΝΕ του Εργατουπαλληλικού Κέντρου Θεσσαλονίκης, έχουν ως εξής:
Στην Ελλάδα  αλλά και στο νομό Θεσσαλονίκης ειδικότερα -δραστηριοποιούνται 5 είδη Δομών Στήριξης Εύρεσης Απασχόλησης, ανάλογα με τους φορείς που ενεργοποιούν τη σύσταση των δομών:
Οι υπηρεσίες του ΟΑΕΔ που κυρίως προσφέρονται από τα γραφεία εργασίας ή την πιο σύγχρονη εκδοχή τους τα Κέντρα Προώθησης στην Απασχόληση (ΚΠΑ).
Τα Γραφεία Ενημέρωσης Ανέργων και Επιχειρήσεων (ΓΕΑΕ), που δημιουργούνται από κοινωνικούς φορείς τοπικού χαρακτήρα με τη συγχρηματοδότηση του ΟΑΕΔ.
Τα Γραφεία Διασύνδεσης των Πανεπιστημίων και των ΤΕΙ που χρηματοδοτήθηκαν κυρίως από το Επιχειρησιακό Πρόγραμμα Εκπαίδευσης και Αρχικής Επαγγελματικής Κατάρτισης (ΕΠΕΑΕΚ) του Υπουργείου Παιδείας.
Τα ποικιλώνυμα Γραφεία Υποστήριξης Ανέργων που δημιούργησαν διάφοροι οργανισμοί τοπικής αυτοδιοίκησης ή άλλοι κοινωνικοί φορείς στο πλαίσιο κοινοτικών πρωτοβουλιών ή ευρωπαϊκών προγραμμάτων του δεύτερου Κοινοτικού Πλαισίου Στήριξης (π.χ. YOUTHSTART, NOW, ADAPT, κ.α.).
Τα Ιδιωτικά Γραφεία Εργασίας που η σύσταση τους προβλέφθηκε με το νόμο 2639/98 και το αντίστοιχο προεδρικό διάταγμα., τα οποία βρίσκονται είτε σε φάση σύστασης και ανάπτυξης, είτε λειτουργούν μερικά χρόνια με ημι-παράνομη μορφή.
Η έρευνα πραγματοποιήθηκε με τη μέθοδο της ανοικτής συνέντευξης και τη χρήση ερωτηματολογίου. Το αρχικό δειγματοληπτικό σχέδιο προέβλεπε την καταγραφή όλων των εν ενεργεία ΔΣΕΑ που δραστηριοποιούνται στο νομό Θεσσαλονίκης και διαθέτουν ήδη μία ικανή προς αξιολόγηση εμπειρία. Έτσι, καταγράφηκαν και οι παρακάτω δομές στις οποίες επικεντρώθηκε η έρευνα:
ΟΙ ΔΟΜΕΣ ΣΤΗΡΙΞΗΣ ΕΥΡΕΣΗΣ ΑΠΑΣΧΟΛΗΣΗΣ (ΔΣΕΑ)
Γραφείο Ενημέρωσης Ανέργων και Επιχειρήσεων Βιοτεχνικού Επιμελητηρίου Θεσσαλονίκης
Γραφείο Ενημέρωσης Ανέργων και Επιχειρήσεων Δήμου Νεάπολης
Γραφείο Διασύνδεσης Τεχνολογικού Εκπαιδευτικού Ιδρύματος Θεσσαλονίκης
Κέντρο Κοινωνικής Στήριξης Δήμου Σταυρούπολης
Γραφείο Τοπικής και Κοινωνικής Ανάπτυξης Δήμου Χαλάστρας
Κέντρο Πληροφόρησης και Στήριξης της Απασχόλησης Δήμου Μενεμένης
Γραφείο Πληροφόρησης και Στήριξης προς την Απασχόληση Δήμου Εχεδώρου
Γραφείο Στήριξης πρώην Χρηστών Ψυχιατρικού νοσοκομείου Θεσσαλονίκης
Ιδιωτικό Γραφείο Εργασία Φόρης
Γραφείο Απασχόλησης Δήμου Συκεών
Γραφείο Στήριξης της Απασχόλησης Δήμου Ευόσμου
Οργανισμός Απασχόλησης Εργατικού Δυναμικού /Κέντρο Προώθησης στην Απασχόληση Θεσσαλονίκης.
Γραφείο Διασύνδεσης Αριστοτέλειου Πανεπιστήμιου Θεσσαλονίκης.
Ιδιωτικό Γραφείο Εργασίας Δημιουργική.
Γραφείο Απασχόλησης Κοινοπραξίας δήμων Δυτικής Θεσσαλονίκης Ηράκλειτος.
ΥΠΗΡΕΣΙΕΣ ΠΟΥ ΣΥΝΗΘΩΣ ΖΗΤΟΥΝ ΟΙ ΑΝΕΡΓΟΙ
Οι Υπηρεσίες που, σύμφωνα με την καταγραφή συνήθως ζητούν οι άνεργοι, είναι οι ακόλουθες:
Προώθηση στην Απασχόληση/ Εύρεση Εργασίας.
Πληροφόρηση για προγράμματα Απασχόλησης ΟΑΕΔ.
Πληροφόρηση για προγράμματα κατάρτισης.
Πληροφόρηση για επιδοτήσεις και επιχειρηματικότητα/ αυτοαπασχόληση.
Συμβουλευτική επαγγελματικής σταδιοδρομίας/ Τεχνικές Αναζήτησης
Ενημέρωση για εργασιακά θέματα/ κοινωνικές παροχές (π.χ. επιδόματα).
Ειδικά, τα Γραφεία Διασύνδεσης των Εκπαιδευτικών Ιδρυμάτων δέχονται και αιτήματα για παροχή πληροφόρησης περί μεταπτυχιακών σπουδών, υποτροφιών, κατατακτηρίων εξετάσεων, σπουδαστικών θεμάτων κ.α.
ΥΠΗΡΕΣΙΕΣ ΠΟΥ ΣΥΝΗΘΩΣ ΖΗΤΟΥΝ ΟΙ ΕΚΠΡΟΣΩΠΟΙ ΕΠΙΧΕΙΡΗΣΕΩΝ
Οι Υπηρεσίες που, σύμφωνα με την καταγραφή συνήθως ζητούν οι εκπρόσωποι των επιχειρήσεων είναι οι ακόλουθες:
Πληροφόρηση για προγράμματα επιδότησης απασχόλησης και κατάρτισης του ΟΑΕΔ.
Διάθεση εργατικού δυναμικού με ενδιαφέρον για πρόσληψη.
Επιπλέον, σε μερικές περιπτώσεις οι επιχειρήσεις ζητούν τη συμμετοχή σε ενημερωτικές εκδηλώσεις που διοργανώνουν οι ΔΣΕΑ.
ΜΕΘΟΔΟΛΟΓΙΑ ΚΑΤΕΥΘΥΝΣΗΣ ΑΝΕΡΓΩΝ ΣΕ ΘΕΣΕΙΣ ΕΡΓΑΣΙΑΣ
Αναφορικά με την μεθοδολογία που χρησιμοποιούν για να κατευθύνουν του άνεργους προς θέσεις εργασίας, οι ΔΣΕΑ αναφέρουν τα ακόλουθα:
Υποκίνηση για βελτίωση εκπαιδευτικού επιπέδου διαμέσου προγραμμάτων κατάρτισης.
Υποστήριξη με εκμάθηση Τεχνικών Αναζήτησης Εργασίας/ Σύνταξη βιογραφικού σημειώματος.
Υποκίνηση του ανέργου για εύρεση εργασίας.
Πληροφόρηση/ συμβουλευτική για θέματα αγοράς εργασίας.
Παροχή δυνατότητας αξιοποίησης της αποδελτίωσης τύπου για θέσεις εργασίας (π.χ. μικρές αγγελίες, προκηρύξεις δημοσίου) στα γραφεία των ΔΣΕΑ αλλά και από το Διαδίκτυο.
Αντιστοίχιση (matching/fitting) των στοιχείων προσφοράς και ζήτησης εργασίας από ηλεκτρονική βάση δεδομένων και αντίστοιχη ενημέρωση των ανέργων.
Μία μεγάλη μερίδα των εκπρόσωπων των ΔΣΕΑ θεωρεί πως κομβικό σημείο για την ανάπτυξη των δραστηριοτήτων τους αποτελεί η εξασφάλιση ικανοποιητικών χρηματοδοτικών πόρων. Έτσι, οι ΔΣΕΑ που εντάσσονται στις δημοτικές επιχειρήσεις εξαρτώνται οικονομικά από αυτές με αποτέλεσμα να αρκούνται σε ελάχιστα κονδύλια για να αναπτύξουν τις δραστηριότητες τους. Σε κάποιες περιπτώσεις η χρηματοδότηση καλύπτει υποτυπωδώς τις λειτουργικές ανάγκες της Δομής, ενώ σε άλλες μόλις καλύπτεται ο μισθός ενός υπαλλήλου που μόνος του προσπαθεί να ανταποκριθεί σε ολόκληρο τον όγκο της εργασίας της ΔΣΕΑ. Ουσιαστικά, η λειτουργία τους φαίνεται να εξαρτάται σε μεγάλο βαθμό από τις διαθέσεις και την κοινωνική ευαισθησία της εκάστοτε δημοτικής αρχής, και λιγότερο από το ενδιαφέρον που δείχνουν οι πολίτες για τις υπηρεσίες που παρέχει η ΔΣΕΑ.
Από την άλλη πλευρά, τα ιδιωτικά γραφεία εργασίας λειτουργούν σε μία ημι-παράνομη συνθήκη γιατί καθυστερούν οι διαδικασίες έγκρισης των αδειών λειτουργίας τους από το Υπουργείο Εργασίας. Επιπλέον, οι ιδιωτικού χαρακτήρα ΔΣΕΑ δεν είναι επαρκώς ενημερωμένες για τους δημόσιους και ιδιωτικούς φορείς που παρέχουν αντίστοιχες υπηρεσίες, με αποτέλεσμα να μην έχουν περιθώρια να αναπτύξουν σχέσεις συνεργασίας μαζί τους αν και θα ήθελαν να συμβεί κάτι τέτοιο.
ΣΥΓΚΡΙΣΗ ΤΩΝ ΣΥΜΠΕΡΑΣΜΑΤΩΝ ΤΗΣ ΠΑΡΟΥΣΑΣ ΦΑΣΗΣ ΜΕ ΤΑ ΕΥΡΗΜΑΤΑ ΤΗΣ ΕΡΕΥΝΑΣ ΠΕΔΙΟΥ
Μια συγκριτική επισκόπηση των ευρημάτων των προηγούμενων φάσεων της έρευνας και κυρίως εκείνων που αναφέρονται στις επιχειρήσεις του νομού, με τα ευρήματα της φάσης αναφορικά με τις Δομές Στήριξης Εύρεσης Απασχόλησης (ΔΣΕΑ), μπορούν να μας οδηγήσουν σε ενδιαφέρουσες συσχετίσεις:
(α) Σύμφωνα με τα αποτελέσματα της διερεύνησης στο χώρο των επιχειρήσεων του νομού, οι τελευταίες απευθύνονται μόλις κατά 13,6% στις τοπικές υπηρεσίες του ΟΑΕΔ για την εξεύρεση εργαζομένων. Τα αντίστοιχα ποσοστά για τις υπόλοιπες ΔΣΕΑ είναι εξαιρετικά μικρά και αγγίζουν το 1,3% για τις υπηρεσίες νομού του ΟΑΕΔ, το 1,3% για τα γραφεία εύρεσης εργασίας το 1% για τα Κέντρα Προώθησης Απασχόλησης του ΟΑΕΔ και το 1,9% για τα Γραφεία Διασύνδεσης ΑΕΙ/ΤΕΙ.
(β) Οι μεγάλες επιχειρήσεις είναι εκείνες που υπερεκπροσωπούνται στην κατηγορία επιχειρήσεων που βρίσκουν προσωπικό με πιο οργανωμένους και θεσμικούς τρόπους (υπηρεσίες του ΟΑΕΔ) ή πιο σύγχρονους τρόπους (Γραφεία Διασύνδεσης ΑΕΙ/ΤΕΙ). Γενικότερα, όμως, οι επιχειρήσεις όλων των κλάδων παραγωγής θεωρούν ως πιο σημαντικό εναλλακτικό τρόπο εύρεσης εργαζομένων (88,4% του συνόλου) την ύπαρξη συστάσεων από γνωστούς και φίλους.
(γ) Ένα μάλλον ασήμαντο ποσοστό (4,8%) των επιχειρήσεων δηλώνουν ότι αντιμετώπισαν προβλήματα συνεργασίας με τους αρμόδιους φορείς προώθησης στην απασχόληση (ΔΣΕΑ), γεγονός που όμως εντείνεται σε ορισμένους κλάδους παραγωγής όπως στην κατασκευή προϊόντων από ελαστικό και πλαστικές ύλες (90%), στην πληροφορική και τις συναφείς δραστηριότητες (86,7%), στους κλάδους παραγωγής κλωστοϋφαντουργικών υλών και Έρευνας/ Ανάπτυξης (85,7%), στην κατεργασία και δέψη δέρματος (84,2%), στις εκδόσεις, εκτυπώσεις και αναπαραγωγής προεγγεγραμμένων μέσων εγγραφής ήχου και εικόνας και μέσων πληροφορικής (76,5%), και στην παραγωγή χημικών ουσιών και προϊόντων(57,1%).
(δ) Το 95,2% των επιχειρήσεων δεν αντιμετώπισαν προβλήματα στη συνεργασία τους με τις ΔΣΕΑ, ωστόσο, αξιοσημείωτο είναι πως η πλειοψηφία των επιχειρήσεων (54,9%) δεν απάντησε στο ερώτημα τι θα περιμένατε/ απαιτούσατε από τους φορείς και τα προγράμματα προώθησης στην απασχόληση λόγω της έλλειψης εμπειρίας στην συνεργασία με τις ΔΣΕΑ.
(ε) Τα κυριότερα αιτήματα των επιχειρήσεων από τις ΔΣΕΑ είναι να προσφέρουν υψηλότερες επιδοτήσεις και δευτερευόντως καλή και ποιοτική ενημέρωση, συνέπεια και ευελιξία ωραρίων των φορέων, και κάλυψη των ιδιαίτερων αναγκών των επιχειρήσεων.
(στ) Οι ΔΣΕΑ συνεργάζονται με επιχειρήσεις όλων των κλάδων χωρίς να αποκλείονται ειδικότερες κατηγορίες επιχειρήσεων (π.χ. μικρομεσαίες επιχειρήσεις ή επιχειρήσεις της περιοχής αναφοράς τους). Μεγάλη διαφοροποίηση υπάρχει και στην επικοινωνία με εκπροσώπους επιχειρήσεων (από 5,5 έως και 37,5 επαφές ανά μήνα λειτουργίας κατά μέσο όρο) και οι υπηρεσίες που ζητούνται είναι κυρίως πληροφόρηση για προγράμματα επιδότησης, απασχόλησης και κατάρτισης του ΟΑΕΔ και διάθεση εργατικού δυναμικού με ενδιαφέρον για πρόσληψη.
(ζ) Τα εμπόδια για την αξιοποίηση των υπηρεσιών των ΔΣΕΑ από τις επιχειρήσεις είναι σύμφωνα με τις πρώτες η υλικοτεχνική υποδομή, η προκατάληψη και ελλιπής ενημέρωση για προγράμματα του ΟΑΕΔ, τα στερεότυπα και οι προκαταλήψεις για το θέμα της απασχόλησης, η σχετική ασυνέπεια επιχειρήσεων ως προς τις δεσμεύσεις τους προς τις ΔΣΕΑ καθώς και η απροθυμία των επιχειρήσεων για συνεργασία, η δυσπιστία των επιχειρήσεων ως προς την αξιοπιστία των υπηρεσιών των ΔΣΕΑ και τα γραφειοκρατικά προβλήματα στην επικοινωνία με επιχειρήσεις και τα συναφή προβλήματα ανατροφοδότησης σχετικά με τη συνεργασία τους.
(η) Οι ΔΣΕΑ λειτουργούν πιο αποτελεσματικά σε τοπικές και μάλιστα οροθετημένες (κλειστές) αγορές εργασίας, και η σχετική επιτυχία τους στην αντιμετώπιση του προβλήματος της ανεργίας εδράζεται στη δημιουργία ενός κλειστού κυκλώματος διαπροσωπικών σχέσεων σε τοπικό επίπεδο ανάμεσα στις επιχειρήσεις και τους φορείς της Τοπικής Αυτοδιοίκησης που συνήθως είναι οι ανάδοχοι των ΔΣΕΑ σε τοπικό επίπεδο
ΣΧΕΤΙΚΑ ΜΕ ΤΟΝ ΟΑΕΔ
Η σύζευξη προσφοράς - ζήτησης εργασίας, από κύριο θεσμοθετημένο έργο των Γραφείων Εργασίας, είναι σήμερα το πλέον αδύνατο και αντικειμενικά υποτιμημένο αντικείμενο των Γραφείων Εργασίας. Αυτή η πραγματικότητα συμβαδίζει ως εξέλιξη με το αδυνάτισμα, ως την πλήρη ατροφία, της σχέσης των Γραφείων Εργασίας με τους εργοδότες. Οι μεν εργοδότες δεν έχουν κίνητρα αναγγελίας κενών θέσεων εργασίας στα Γραφεία Εργασίας του ΟΑΕΔ, τα Δε Γραφεία Εργασίας έπαυσαν πλέον, στη συντριπτική πλειοψηφία των περιπτώσεων, να αναζητούν, μέσω εξωτερικής έρευνας των τοποθετητών τους, κενές θέσεις εργασίας.
Ποσοστιαία, από άποψη χρόνου απασχόλησης του προσωπικού των Γραφείων Εργασίας, το έργο της Υποστήριξης αποτελεί το μεγαλύτερο αντικείμενο έργου των Γραφείων Εργασίας.
Η διαχείριση και ο έλεγχος των κοινοτικών και εθνικών προγραμμάτων για την απασχόληση καταλαμβάνει επίσης σημαντικό μερίδιο του έργου των Γραφείων Εργασίας. Είναι παρόλα αυτά χαρακτηριστικό ότι στις απαντήσεις σε όλα τα ερωτηματολόγια επισημαίνονται οι αδυναμίες ουσιαστικού ελέγχου της ορθής εκτέλεσης των προγραμμάτων αυτών.
Υπάρχει κρίσιμη έλλειψη προσωπικού με καθήκοντα και δυνατότητες τοποθετητού, ενώ ουσιαστικά έχει ατροφήσει και η πραγματική λειτουργία ως τοποθετητών όσων στελεχών των Γραφείων Εργασίας καλύπτουν τον καταμερισμό αυτόν. Οι συνεντεύξεις με τους υπηρετούντες σήμερα τοποθετητές υποδηλώνουν α) έλλειψη κινήτρων β) έλλειψη χρόνου, λόγω ετεροαπασχόλησής τους.
Υπάρχει πλήρης έλλειψη επαγγελματικού συμβούλου.
Οι άνεργοι, λόγω της αναποτελεσματικότητας των Γραφείων Εργασίας στην εξεύρεση απασχόλησης, τείνουν όλο και περισσότερο να αντιλαμβάνονται τα Γραφεία Εργασίας κυρίως ως χώρους διεκπεραίωσης των διαδικασιών για την παροχή επιδομάτων. Επισημαίνεται η απουσία ουσιαστικής συνέντευξης με τους ανέργους και ο μη λειτουργικός τρόπος αναγγελίας των όποιων κενών θέσεων υπάρχουν.
Εκλείπει η λειτουργική σχέση με τις δομές κατάρτισης του ΟΑΕΔ.
Τα Γραφεία Εργασίας είναι αποσυνδεμένα από τις οργανώσεις των κοινωνικών εταίρων και την τοπική αυτοδιοίκηση.
Καθυστερεί η λειτουργία αυτοτελών Γραφείων Εργασίας στις προβληματικές περιοχές της επικράτειας (ζώνες αποβιομηχάνισης κ.ά.).
Δεν υπολογίζεται η διάρκεια της ανεργίας για την τοποθέτηση κάποιου ανέργου, με αποτέλεσμα να οξύνονται τα γνωστά κοινωνικο-οικονομικά προβλήματα.
Καθολική είναι η εκτίμηση ότι τα λειτουργούντα Γραφεία Εργασίας έχουν εμφανείς ποσοτικές και ποιοτικές ελλείψεις προσωπικού.
Αποτέλεσμα της διολίσθησης των Γραφείων Εργασίας προς τα καθήκοντα της διαχείρισης των προγραμμάτων απασχόλησης και, κυρίως, προς τη διεκπεραίωση των λειτουργιών της επιδότησης των ανέργων, είναι η πολύ χαμηλή διεισδυτικότητα των υπηρεσιών του ΟΑΕΔ στην αγορά εργασίας. Η μελέτη εκτιμά ότι το δίκτυο γραφείων εργασίας του ΟΑΕΔ καλύπτει μόλις το 4% των κενών θέσεων έναντι του 20% του αντίστοιχου ποσοστού στις άλλες χώρες της Ευρωπαϊκής Ένωσης. Το μικρό αυτό ποσοστό είναι αποτέλεσμα του μειωμένου κύρους - ως προς την ικανότητά του να επιτελέσει αποτελεσματικά τη λειτουργία της σύζευξης - του ΟΑΕΔ προς τους εργοδότες, αλλά και μεταξύ των ανέργων.
Η μελέτη επισημαίνει ότι η καταγραφή των χαρακτηριστικών και των εργασιακών δεξιοτήτων των εγγραφόμενων ανέργων είναι ελάχιστα αποτελεσματική. Ουσιαστικά δεν γίνεται συνέντευξη με τον τοποθετητή, αλλά μια απλή συμπλήρωση στοιχείων που είναι περιληπτικά με πλήρη έλλειψη καταγραφής της προσωπικότητας του άνεργου Η μελέτη ορθώς επισημαίνει ότι ως επάγγελμα του ανέργου θεωρείται αυτό που εξασκούσε στην τελευταία του εργασία, γεγονός που δεν είναι κατ ανάγκη ορθό Η αδυναμία του ΟΑΕΔ να υποδείξει τους κατάλληλους άνεργους και να προωθήσει την απασχόληση των ανέργων μακράς διάρκειας ή άλλων μειονεκτικών στην αγορά εργασίας κατηγοριών του πληθυσμού ακόμη και αν υπήρχαν διαθέσιμες κενές θέσεις προκύπτει από την περιορισμένη γνώση των χαρακτηριστικών των ανέργων που εξυπηρετεί.
Όπως επισημαίνεται στην ίδια μελέτη, το κίνητρο για τον εργοδότη - παρά τη θεσμική υποχρέωση που έχει να δηλώσει στον ΟΑΕΔ τις κενές θέσεις εργασίας - είναι ακόμη μικρότερο: Ο εργοδότης όχι μόνον δεν έχει βάσιμες ελπίδες ότι θα βρει το κατάλληλο εργατικό δυναμικό που επιθυμεί με τη μεσολάβηση του ΟΑΕΔ, αλλά είναι υποχρεωμένος να χάσει χρόνο και να υποστεί ταλαιπωρία προκειμένου να δηλώσει την κενή θέση περιμένοντας σε ενιαία ουρά με το λοιπό κοινό που εξυπηρετείται από το Γραφείο Εργασίας. Η δήλωση του εργοδότη, όπως και αυτή του άνεργου, δεν γίνεται στον τοποθετητή, αλλά σε υπαλλήλους που χειρίζονται την μηχανογράφηση, και η σύζευξη επιτυγχάνεται με τη χρήση ηλεκτρονικού υπολογιστή. Όμως, όπως επισημαίνεται στη μελέτη, αυτή η διαδικασία οδηγεί συνήθως σε αποτυχημένες επιλογές.
ΠΙΝΑΚΑΣ 1: ΠΑΡΕΧΟΜΕΝΕΣ ΥΠΗΡΕΣΙΕΣ ΣΤΟΥΣ ΑΝΕΡΓΟΥΣ
ΔΣΕΑ 1 2 3 4 5 6 7 8 9 10 11 12 13
Πληροφόρηση/ Συμβουλευτική για προγρ/τα επαγ/κής κατάρτισης ΝΑΙ ΝΑΙ ΝΑΙ ΝΑΙ ΝΑΙ ΝΑΙ ΝΑΙ ΝΑΙ ΝΑΙ
Πληροφόρηση/
Συμβουλευτική για προγρ/τα απασχ/σης ΝΑΙ ΝΑΙ ΝΑΙ ΝΑΙ ΝΑΙ ΝΑΙ ΝΑΙ
Πληροφόρηση / Συμβουλευτική για αυτ6οαπασχ/ση και προγρ/τα επιδοτ. ΝΕΕ ΝΑΙ ΝΑΙ ΝΑΙ ΝΑΙ
Ενημέρωση για αγορά εργασίας/κενές θέσεις ΝΑΙ ΝΑΙ ΝΑΙ ΝΑΙ ΝΑΙ ΝΑΙ ΝΑΙ ΝΑΙ ΝΑΙ
Συμβουλευτική σταδι-
Οδρομίας/ Τεχνικές Αναζήτησης Εργασίας ΝΑΙ ΝΑΙ ΝΑΙ ΝΑΙ ΝΑΙ ΝΑΙ ΝΑΙ ΝΑΙ
Πληροφόρηση για σπουδές/ υποτροφίες μεταπτυχιακά /
επαγ. δικαιώματα ΝΑΙ
Αποστολή βιογρ. σημειώματος σε επιχειρής./εργοδότες ΝΑΙ ΝΑΙ
Παροχή Δυνατότητας Χρήσης Διαδικτύου ΝΑΙ
Πληροφόρηση για φορείς προώθησης της απασχόλησης ΝΑΙ ΝΑΙ
Νομική Υποστήριξη/ Πληροφόρηση για επιδόματα-παροχές ΝΑΙ
Επαγγελματικός Προσανατολισμός ΝΑΙ ΝΑΙ
Ψυχολογική Στήριξη/ Ατομ. Συμβουλευτική ΝΑΙ ΝΑΙ
Οργανισμός Απασχόλησης Εργατικού Δυναμικού /ΚΠΑ Θεσσαλονίκης.
ΠΙΝΑΚΑΣ 2: ΠΑΡΕΧΟΜΕΝΕΣ ΥΠΗΡΕΣΙΕΣ ΣΤΙΣ ΕΠΙΧΕΙΡΗΣΕΙΣ
Πληροφόρηση -Συμβουλευτική για προγράμματα κατάρτισης προσωπικού ΝΑΙ ΝΑΙ ΝΑΙ ΝΑΙ ΝΑΙ ΝΑΙ
Πληροφόρηση/ Συμβουλευτική για προγράμματα επιδότησης της απασχόλησης ΝΑΙ ΝΑΙ ΝΑΙ ΝΑΙ ΝΑΙ ΝΑΙ ΝΑΙ
Διευκόλυνση στην εύρεση προσωπικού κατάλληλων ειδικοτήτων ΝΑΙ ΝΑΙ ΝΑΙ
Ενημέρωση για διαθέσιμο προσωπικό ΝΑΙ ΝΑΙ ΝΑΙ
Ενημερωτικές ημερίδες/ Δυνατότητες προβολής επιχειρήσεων ΝΑΙ
Δικτύωση με ΔΣΕΑ/ πληροφόρηση για επιχειρησιακά θέματα -ευρωπαϊκά προγράμματα ΝΑΙ ΝΑΙ ΝΑΙ ΝΑΙ
Αποστολήβιογραφικού σημειώματος ανέργων ΝΑΙ ΝΑΙ
Σύνδεση με Πανεπιστήμιο /ΤΕΙ ΝΑΙ
Σ ΜΑΚΙΝΕ & Θ.ΚΟΥΤΡΟΥΚΗΣ
ΔΙΕΥΘΥΝΣΕΙΣ ΚΑΙ ΤΗΛΕΦΩΝΑ ΤΩΝ ΔΣΕΑ ΤΗΣ ΕΡΕΥΝΑΣ
Γραφείο Ενημέρωσης Ανέργων και Επιχειρήσεων Βιοτεχνικού Επιμελητηρίου Θεσσαλονίκης, Αριστοτέλους 27, τηλ. 232745
Γραφείο Ενημέρωσης Ανέργων και Επιχειρήσεων Νεάπολης, Ελ. Βενιζέλου 125, Δημαρχείο Νεάπολης, τηλ. 621969
Γραφείο Διασύνδεσης Πανεπιστημίου Μακεδονίας, Εγνατίας 156, τηλ.891221
Γραφείο Διασύνδεσης ΤΕΙ , Τ.Κ. 54101, Σίνδος, τηλ. 791480-1
Κέντρο Κοινωνικής Στήριξης Δήμου Σταυρούπολης, Τσαλδάρη 5 και Γρηγ. Λαμπράκη, τηλ. 604904  665895
Γραφείο Τοπικής και Κοινωνικής Ανάπτυξης Δήμου Χαλάστρας , Τ.Κ. 57300 Χαλάστρα, τηλ. 792244
Κέντρο Πληροφόρησης και Στήριξης Απασχόλησης Δήμου Μενεμένης, Φαίδωνος 6, τηλ. 515727
Γραφείο Πληροφόρησης και Στήριξης στην Απασχόληση Δήμου Εχεδώρου, τηλ. 795648 (Δημαρχείο)
Γραφείο Στήριξης πρώην χρηστών Ψ.Ν.Θ. Αναγεννήσεως 13, τηλ. 550919
Ιδιωτικό Γραφείο Εργασίας ΦΟΡΗΣ, Εγνατίας 30, τηλ. 535828
Γραφείο Απασχόλησης Δήμου Συκεών, Ελ. Βενιζέλου 84-86, τηλ. 627200
Γραφείο Στήριξης της Απασχόλησης Δήμου Ευόσμου, Κ. Αιτωλού 19, τηλ.758926
ΟΑΕΔ , Κέντρο Προώθησης στην Απασχόληση Θεσσαλονίκης, Δωδεκανήσου 10Α, τηλ. 554400  554417
Γραφείο Διασύνδεσης Α.Π.Θ., Αριστοτέλειο Πανεπιστήμιο, τηλ. 995314-15
Ιδιωτικό Γραφείο Εργασίας Δημιουργική, Βασ. Γεωργίου 36, τηλ. 840496
Γραφείο Απασχόλησης Κοινοπραξίας Δήμων Ηράκλειτος, Ικονίου 1, τηλ. 655551